钦定古今图书集成/明伦汇编/氏族典/第460卷 > 《郑樵通志》 > 尉长命
## 钦定古今图书集成/明伦汇编/氏族典/第460卷 > 《郑樵通志》 > 尉长命

按《北齐书尉长命传》：“长命，太安狄那人也。父显，魏代
郡太守。长命性和厚，有器识，扶阳之乱，寄居太原。及
高祖将建大义，长命参计策，拜安南将军。樊子鹄据
兖州反，除东南道大都督，与诸军讨平之。转镇范阳
城，就拜幽州刺史，督安平二州事。以疾去职。未几，复
征，拜车骑大将军，都督西燕幽沧瀛四州诸军事、幽”
州刺史。卒，谥“武壮。”